Το μερακλίδικο πουλί ποτέ του δε φωλεύγει 

πάντα στο πιο ψηλό κλαδί κάθεται κι αγναντεύει 
Έλα έλα πέρδικα µου 

στ’ αγκαλάκια τα δικά µου 

Το μερακλίδικο πουλί µε καλλιτέχνη μοιάζει 

που µέστη μπόρα τραγουδά και πράμα δεν τον νοιάζει 
Τι να κάνω τι να γίνω 

τι ναι τούτα που παθαίνω 

Του ψηλορείτη τα πουλιά στον κάμπο δε φωλεύγουν 
κι οἱ µερακλίδικες καρδιές στα πλούτη δε ζηλεύουν 
Τα λεφτά τι να τα κάνω 

σα βροντά στα όρη απάνω 

Στη γκρεμισμένη τους φωλιά απάνω κελαηδούνε 
γι αυτό ζηλεύγω τα πουλιά κι όχι γιατί πετούνε 
Έλα έλα µε τα μένα 

κι ας τα τείχη γκρεμισμένα 

Μην το νομίζεις ξέγνοιαστο τ᾽ αηδόνι στον αέρα 
έχει να θρέψει δυο πουλιά στο λόφο παραπέρα 

Για τε σένα για τε σένα 

έχω τα φτερά ανοιγµένα 

Το µερακλή τον άνθρωπο κάτσε κουβέντιασε τον 
πέστου δυο λόγια της καρδιάς και παρηγόρησε τον 
Αχ αυτοί οι µερακλήδες 

που’ ναι όλοι σεβνταλήδες 

Ο µερακλής ο άνθρωπος δεν πρέπει να πεθαίνει 
μονάχα πρέπει στη ζωή παράδειγµα να μένει 

Αχ αυτές οι µερακλίνες 

έχουνε σεβντά κι εκείνες 

Όποιος δεν είναι µερακλής του εύχομαι να γιάνει 
να βρει τσ’ αγάπης γιατρειά και μαγικό βοτάνι 

Το μεράκι και το ντέρτι 

πάντα πάνε χέρι χέρι 


